钦定古今图书集成/明伦汇编/官常典/第529卷 > 刘通
## 钦定古今图书集成/明伦汇编/官常典/第529卷 > 刘通

按《元史》本传：“通字仲达，东平齐河人也。初从严实来
归，继从收濮、曹、相、潞、定陶、楚丘，实荐于太师木华黎，
以通为齐河总管。寻授镇国上将军、左副都元帅、济
南知府、德州总管、行军千户。太宗赐金符，升上千户。
宋将彭义斌攻齐河城，率众夜登，通与六七人鼓噪
而进，宋人惊惧，坠溺死者甚众。明日复合，围城三匝”，
通令守陴者植槊如栉，俄从撤去。宋人惧其向己也，
大溃，义斌仅以数骑免。岁丁酉，迁德州等处二万户
军民总管。岁丙辰，卒。子复亨，袭为行军千户，从严实
略安丰、通、泰、淮、濠、泗、蕲、黄、安庆诸州。宪宗西征，复亨
摄万户，统东平军马，攻钓鱼山、苦竹寨，有功。师还，兼
德州军民总管。中统元年，奉旨戍和林，还授虎符，进
武卫军副都指挥使。李璮叛，遣使招复亨，复亨立斩
之。时遣兵讨贼集济南，乏食，复亨尽出其私蓄以济
师。世祖嘉之，赐白金五千两，复亨固辞。至元二年，进
左翼侍卫亲军都指挥使。四年，迁右翼。九年，加昭勇
大将军、凤州等处经略使。十年，迁征东左副都元帅，
统军四万、战船九百，征日本，与倭兵十万遇，战败之。
还，招降淮南诸郡邑。十二年，授昭信路总管。十四年，
迁黄州宣慰使。十五年，改太平路总管。俄授镇国上